Zoologie. Symbolae Sirenologicae. 127 
rans. — 9) Vertebrarum caudalium numerus (35) pariter maximus inter Si- 
renia. — 10) Costae verae quinque. — 11) Digiti teste Stellero omnes pha- 
langibus destituti. — 12) Ventriculus simplicior, appendicibus coecis desti- 
tutus. — 13) Tractus intestinalis corpore vicies cum dimidio longior. — 14) 
Valvula coli nulla. — 15) Vesicula fellea nulla. — 16) Uterus satis rotnn- 
dus, parum bicornis. 
CapurT VI. 
De Rhytinae affinitatibus cum aliis animalibus ad Sireniorum ordinem 
haud spectantibus. 
Quum proprietates accuratiores cujusdam formae animalis non solum e 
talibus componantur, quae ei peculiares vel cum uno alterove genere ejus- 
dem familiae vel ordinis communes sunt, sed etiam tales esse possunt, qui- 
bus cum animalibus aliarum plus minusve affinium vel adeo remotiorum 
divisionum convenit de affinitatis Rhytinae cum animalibus aliorum (1. e. 
non Sireniorum) ordinum pariter sermo esse debet. Ex affinitatibus supra 
allatis formam quodammodo mediam inter alia duo genera (Manatos et Ha- 
licoras) probantibus vix crederes Rhytinam cum aliüis animalium ordinibus 
majorem affinitatem praebere posse, quam ea genera, quibus Rhytina inter- 
media invenitur. Nihilominus tamen Rhytina maxillis edentulis, sulcu lon- 
gitudinali in margine externo exaratis, lamina manducatoria cornea palatina 
igitur tantum armatis, sicuti pilis et setis in corpore prorsus deficientibus 
aperto majorem cum Balaenis offert similitudinem quam reliqua Cetacea 
herbivora. Affinitas Sireniorum cum Balaenis constituitur igitur genere inter 
duo alia genera (Manatos et Halicoras) a Balaenis genuinis dentium verorum 
praesentia diversa medium quidem tenente, sed characteribus peculiaribus 
(maxillarum et mandibula edentularum*) structura corporisque calvitie com- 
*) Dentium defectus generis inter Manatos et Halicoras quodammodo medii probat ceterum, 
dentium defectum vel praesentiam in mammalibus haud semper tanti momenti esse, quanti esse 
